És un registre administratiu de caràcter públic i funcionament telemàtic, en el qual s'han d'inscriure totes les empreses que pretenguin ser contractades o subcontractades per realitzar treballs en una obra de construcció.
Sí, amb la inscripció en aquest Registre les empreses podran intervenir en la subcontractació en el sector de la construcció com a contractistes o subcontractistes a qualsevol comunitat autònoma, ja que la inscripció té validesa a tot el territori de l'Estat.
L'empresa acredita el compliment dels requisits de solvència i qualitat a què obliga l'article 4, apartats 1 i 2 a) de la Llei de Subcontractació al Sector de la Construcció (LSC), això és:
Les empreses ja estaven obligades a complir amb aquests requisits abans de l'aprovació de la normativa que regula la subcontractació en el sector de la construcció.
La novetat consisteix en què s'ha d'acreditar el seu compliment a l'empresa contractant i a l'autoritat laboral, a través de la inscripció en el REA (sense perjudici de la seva obligació de justificar-lo en qualsevol moment, quan sigui requerida per a això per l'autoritat laboral).
Sí, la inscripció ha de ser prèvia a l'inici de la intervenció de l'empresa en el procés de subcontractació en el sector de la construcció com a contractista o subcontractista.
Presentada una sol·licitud en el REA i si aquesta conté totes les dades i els documents exigits legalment, l'Administració efectua la inscripció/renovació de l'empresa i emet el certificat corresponent en un termini de 15 dies.
Qualsevol empresa (empresa comitent) que pretengui contractar o subcontractar a una altra empresa, haurà de verificar que aquesta última ha complert amb la seva obligació d'estar inscrita en el REA, i per això haurà de sol·licitar, dins del mes anterior a l'inici de l'execució del contracte, la certificació acreditativa d'inscripció en el REA, a través de la pàgina web del REA, apartat Cerca, consulta i emissió de certificats.
Quan l'empresa comitent (la que contracta o subcontracta amb una altra empresa) obté la certificació relativa a la inscripció en el Registre d'una empresa subcontractista, s'entendrà que ha complert amb seu deure de vigilar el compliment per l'empresa subcontractista de les obligacions establertes a la Llei 32/2006, de 18 d'octubre (LSC).
En tal cas, i sense perjudici d'altres responsabilitats establertes en la legislació laboral, l'empresa comitent quedarà exonerada durant la vigència del contracte i per a una sola obra de construcció de la responsabilitat prevista a l'article 7.2 de la Llei 32/2006, per al supòsit d'incompliment per l'esmentat subcontractista de les obligacions d'acreditació i registre.
Aquest certificat és diferent al certificat que reben les empreses en inscriure's al REA.
Es tracta d'un certificat que els particulars i/o empreses comitents poden demanar per tal de quedar exonerades del seu deure de vigilar el compliment d'una empresa subcontractista de les obligacions establertes a la Llei 32/2006 de 18 d'octubre, reguladora de la subcontractació en el sector de la construcció.
Aquest certificat s'ha de sol·licitar per l'empresa comitent dins del mes anterior a l'inici de l'execució del contracte, a través de la pàgina web del REA.
Per tal que el certificat sigui vàlid als efectes esmentats, hauran de constar les dades de l'empresa comitent que sol·licita la certificació.
Quan l'empresa cessa en l'activitat que ha determinat la seva inclusió en el registre o deixa de complir amb els requisits exigits legalment per a la seva inscripció, ha de sol·licitar la baixa de la inscripció en el registre, mitjançant el formulari de sol·licitud de cancel·lació a través del portal del REA.
El termini per sol·licitar la cancel·lació de la inscripció en el Registre és d'un mes a partir de la data que la motiva.